PAKAK DAPEK RABUN IYO (PDRI), Dek lamak lo ota malakik sanjo kapatang, kini sangajo bana Jon Ladiang singgah ka kadai kopi Buyuang Kutar
PAKAK DAPEK RABUN IYO (PDRI)
Dek lamak lo ota malakik sanjo kapatang, kini sangajo bana Jon Ladiang singgah ka kadai kopi Buyuang Kutar. Raso-raso ndak ka ado urusan malakik manjapuik kambiang di parak subarang ayia, dibae banalah dek Jon Ladiang mamasan kopi jo galeh gadang. “Panuah galeh mah Nakan,” kecek Datuak Cimporong baru tibo masuak kadai. “Hehehehehe. Iyo Tuak,” jawek Jon Ladiang manyarengeh sae.
Buyung Kutar samanjak tadi sibuk sae mancatat antah apo. Siap nyo buek an kopi Jon Ladiang, babaliak sae nyo ka tampek nyo duduak sabalumnyo. “Lah pandai pulo ang manulih kini mah Kutar,” hariak Jon Ladiang sambia tagalak-galak. Kutar ndak manjawek. Taruih se dikakok e karajo e. Mancatat barang nan ka dibali dek anak e paliang ketek. “Sabanta,” kecek Kutar sambia mangode jo tangan.
“Darimana Angku Datuak Cimporong Nan Lah Lamo Padam,” sapo Jon Ladiang ka Datuak nan duduak di subarang meja. “Basabuik bana namo Ambo sampai salasai mah Nakan,” jawek Datuak sambia galak salayang, “ko ha, Ambo baliak acara peringatan PDRI alias Pemerintahan Daruraik Repoblik Indonesia. Kalau ambo kana-kana baliak, yo gadang bana tanggung jawab urang-urang awak ka negara ko. Sudah kito buek negara ko basamo-samo, katiko sadang tempang latak e, dipelok an baliak dek urang awak. Kama ka pai lai. Tabek babuek an, ayia bahilian, ikan ba lapehan, itiak bahalauan. Tingga manggadangan se lai, ndak ka bisa,” kecek Datuak Cimporong, baranti sabanta, manyalai rokok.
Kalau tingga mamanciang se awak bisa Tuak…” kecek Jon Ladiang nyo. “Kalau bantuak itu ambo bisa juo nyo…” jawek Datuak sambia manggalak an Jon Ladiang. “Tu apo masalah e Tuak?” bapikia juo Jon Ladiang jadi e. “Masalah e, tabek ko samakin hari samakin karuah ayia e. Ntah ma nan manangguak, ntah ma nan ma agiah makan, ntah ma nan mamanciang, ntah ma nan malapehan ikan, ntah ma nan manubo, lah bacampua sae sadonyo. Karuah se kasadonyo,” baleh Datuak Cimporong. Jon Ladiang ma angguak balam sae. “Berarti harus ado PDRI baliak kini Tuak?” tanyo Jon Ladiang.
“Alah ado. Di tangah kacaubalau negara ko, PDRI mancogok baliak, dan banyak bana urang-urang e sampai ka sabaliak nagari ko,” jawek Datuak, “tapi PDRI nan kini adolah Pakak Dapek Rabun Iyo.”
“Apo pulo tu Angku Datuaak?” jawek Jon Ladiang antaro galak jo binguang. “Nakan tunggu lah sabanta lai, malakik sanjo, lah rami urang di kadai ko, basamo-samo kito manonton berita agak ciek. Sudah tu Nakan caliak lah, nagari ko kan alah kacau juo, batambah kacau jo urang-urang nan nio jadi ayam putiah, manyalahan pemerintah se karajo e, musang se nan nampak dek nyo. Masalah e bukan ndak buliah mangkritik atau bapandapek, tapi banyak pandapek tu datang dari kaba urang. Sudahlah kaba ko kaba urang, talingo nan mandanga pakak sabalah lo. Apo nan katuju dek nyo nan badangakan. Nan katuju dek urang lain bapakak an. Disuruah dek urang mancaliak bana pa pangka masalah, ma nan rancak dek mato e se nan bacaliak, nan rancak dek urang, barabunan mato ko,” jawek Datuak Cimporong.
“Ondeh mak oi. Tangkok kuciaaaaaaang kalera tu ha, dilariannyo samba di ateh nasi den. Ndak ado nan bana samanjak Jokowi jadi presiden ko do…” pakiak Buyuang Kutar sambia mahampok an buku tulih ka kuciang nan alah balari kalua kadai.
“Hahahahahaha,” langsuang sambua galak Datuak Cimporong sakali. “Ba a dek galak Tuak, kan iyo kecek Kutar tu,” jawek Jon Ladiang. “Iyo. Batua,” jawek Datuak takekeh, “Lapeh kambiang ang ka parak urang, salah juo Jokowi dek ang mah. Acok urang bantuak itu kini, dek panokok se nan ado di tangannyo, kajadi paku se nan lain dek nyo…”
Rio Rinaldi
December 22, 2017
Kok pakak, yo basalahan pakak e. Kok rabun, tak dapat disebut lagi. Kok ka mamanciang lauk ka tangayie joran lamah pulo. Tasangkuik panjang sae kayia ka pangka joran. Sudah tu, dek panik liau, baukua-ukua pulo dalamnyo tangayie. Ka dipangaan dek awak lai. Inyo indak paja kenek lai.
Oh yo, pas bana. Kini sadang bajadi urang di galanggang, Bung. Lai stel tipi wan?
Limbak Malintang Sati
December 22, 2017
Hihihi… agiah taruih kan.. sadang coki kartu mamak…
Muhammad Yusuf El-Badri
December 22, 2017
ahhaha.. kutar..kutar..
PAKAK DAPEK RABUN IYO (PDRI), Dek lamak lo ota malakik sanjo kapatang, kini sangajo bana Jon Ladiang singgah ka kadai kopi Buyuang Kutar
PAKAK DAPEK RABUN IYO (PDRI)
Dek lamak lo ota malakik sanjo kapatang, kini sangajo bana Jon Ladiang singgah ka kadai kopi Buyuang Kutar. Raso-raso ndak ka ado urusan malakik manjapuik kambiang di parak subarang ayia, dibae banalah dek Jon Ladiang mamasan kopi jo galeh gadang. “Panuah galeh mah Nakan,” kecek Datuak Cimporong baru tibo masuak kadai. “Hehehehehe. Iyo Tuak,” jawek Jon Ladiang manyarengeh sae.
Buyung Kutar samanjak tadi sibuk sae mancatat antah apo. Siap nyo buek an kopi Jon Ladiang, babaliak sae nyo ka tampek nyo duduak sabalumnyo. “Lah pandai pulo ang manulih kini mah Kutar,” hariak Jon Ladiang sambia tagalak-galak. Kutar ndak manjawek. Taruih se dikakok e karajo e. Mancatat barang nan ka dibali dek anak e paliang ketek. “Sabanta,” kecek Kutar sambia mangode jo tangan.
“Darimana Angku Datuak Cimporong Nan Lah Lamo Padam,” sapo Jon Ladiang ka Datuak nan duduak di subarang meja. “Basabuik bana namo Ambo sampai salasai mah Nakan,” jawek Datuak sambia galak salayang, “ko ha, Ambo baliak acara peringatan PDRI alias Pemerintahan Daruraik Repoblik Indonesia. Kalau ambo kana-kana baliak, yo gadang bana tanggung jawab urang-urang awak ka negara ko. Sudah kito buek negara ko basamo-samo, katiko sadang tempang latak e, dipelok an baliak dek urang awak. Kama ka pai lai. Tabek babuek an, ayia bahilian, ikan ba lapehan, itiak bahalauan. Tingga manggadangan se lai, ndak ka bisa,” kecek Datuak Cimporong, baranti sabanta, manyalai rokok.
Kalau tingga mamanciang se awak bisa Tuak…” kecek Jon Ladiang nyo. “Kalau bantuak itu ambo bisa juo nyo…” jawek Datuak sambia manggalak an Jon Ladiang. “Tu apo masalah e Tuak?” bapikia juo Jon Ladiang jadi e. “Masalah e, tabek ko samakin hari samakin karuah ayia e. Ntah ma nan manangguak, ntah ma nan ma agiah makan, ntah ma nan mamanciang, ntah ma nan malapehan ikan, ntah ma nan manubo, lah bacampua sae sadonyo. Karuah se kasadonyo,” baleh Datuak Cimporong. Jon Ladiang ma angguak balam sae. “Berarti harus ado PDRI baliak kini Tuak?” tanyo Jon Ladiang.
“Alah ado. Di tangah kacaubalau negara ko, PDRI mancogok baliak, dan banyak bana urang-urang e sampai ka sabaliak nagari ko,” jawek Datuak, “tapi PDRI nan kini adolah Pakak Dapek Rabun Iyo.”
“Apo pulo tu Angku Datuaak?” jawek Jon Ladiang antaro galak jo binguang. “Nakan tunggu lah sabanta lai, malakik sanjo, lah rami urang di kadai ko, basamo-samo kito manonton berita agak ciek. Sudah tu Nakan caliak lah, nagari ko kan alah kacau juo, batambah kacau jo urang-urang nan nio jadi ayam putiah, manyalahan pemerintah se karajo e, musang se nan nampak dek nyo. Masalah e bukan ndak buliah mangkritik atau bapandapek, tapi banyak pandapek tu datang dari kaba urang. Sudahlah kaba ko kaba urang, talingo nan mandanga pakak sabalah lo. Apo nan katuju dek nyo nan badangakan. Nan katuju dek urang lain bapakak an. Disuruah dek urang mancaliak bana pa pangka masalah, ma nan rancak dek mato e se nan bacaliak, nan rancak dek urang, barabunan mato ko,” jawek Datuak Cimporong.
“Ondeh mak oi. Tangkok kuciaaaaaaang kalera tu ha, dilariannyo samba di ateh nasi den. Ndak ado nan bana samanjak Jokowi jadi presiden ko do…” pakiak Buyuang Kutar sambia mahampok an buku tulih ka kuciang nan alah balari kalua kadai.
“Hahahahahaha,” langsuang sambua galak Datuak Cimporong sakali. “Ba a dek galak Tuak, kan iyo kecek Kutar tu,” jawek Jon Ladiang. “Iyo. Batua,” jawek Datuak takekeh, “Lapeh kambiang ang ka parak urang, salah juo Jokowi dek ang mah. Acok urang bantuak itu kini, dek panokok se nan ado di tangannyo, kajadi paku se nan lain dek nyo…”
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn grn_Latn hun_Latn min_Latn min_Latn min_Latn hun_Latn min_Latn ace_Latn hun_Latn sna_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn